open-index/open-wikipedia-markdown huggingface dataset:
Socialisti Italiani

:*For partiet med nesten samme navn som ble etablert i 2004, se [[I Socialisti Italiani]]. 


*'Socialisti Italiani*' (*Italienske sosialister'', SI) var et italiensk, sosialdemokratisk politisk parti som eksisterte fra 1994 til 1998. 

Partiet ble grunnlagt den 13. november 1994, rett etter oppløsningen av Partito Socialista Italiano, som hadde vært en sentral del av den korrupsjonen som hadde blitt avslørt gjennom mani pulite-undersøkelsene. Partiet ble ledet av Enrico Boselli.

Ved regionalvalgene i 1995 dannet SI sammen med Alleanza Democratica og Patto Segni en liste under navnet Patto dei Democratici. Resultatene var imidlertid skuffende. 

Foran parlamentsvalget i 1996 sluttet SI seg til Lamberto Dinis Rinnovamento Italiano, et sentrumsparti innen sentrum-venstre-koalisjonen l'Ulivo. 

I 1998 ble partiet slått sammen med Partito Socialista Democratico Italiano (PSDI), deler av Federazione Laburista, deler av Partito Socialista, samt Lega Socialista. Det nye partiet fikk navnet Socialisti Democratici Italiani. 

## Referanser


## Eksterne lenker
*
Helnes fyr

**Helnes fyr** ligger på Magerøya i Nordkapp kommune og er et av de nordligste fyrene i Norge. Fyret ble tent første gang i 1908. På slutten av andre verdenskrig ble fyret brent ned, men gjenoppbygget i 1947. I 1948 ble fyret elektrifisert, det ble automatisert i 1986 og avbemannet i 2004.

## Historie
### Bakgrunn for etableringen av fyret
Fyret ligger på østpynten av Magerøya. Planlegging av fyret startet i 1890-årene. Skipstrafikken til og fra Kvitsjøen i Russland var på den tiden livlig, særlig med trelast fra Arkhangelsk til havner i Vest-Europa og Storbritannia. Dette trafikken gikk langs norskekysten, og var en viktig begrunnelse for bygging av et fyr ved innseilinga til Magerøysundet for skip som kom østfra. Helnes var på den tiden et lite fiskevær med fiskekjøp og handel. Fyrvesenet måtte derfor først skaffe privat grunn. Fyret ble så bygget i 1908 som en lav trebygning. Det ble første gang tent den 15. november 1908.

### Videre utvikling
Fram til 1933 benyttet fyret privat kai for ilandstigning, men denne ble dårlig vedlikeholdt siden fiskeværet var i ferd med å bli fraflyttet. I 1933 ble det inngått avtale om bygging av ny kai med kran, skinnegang og naust.

Under andre verdenskrig satte tyskerne i gang ombyggingsarbeid til radiofyr i 1941. Fyret ble fullstendig overtatt av Wehrmacht 30. juli 1943 da det var viktig for tyske konvoier som fraktet forsyninger langs kysten til fronten øst for Kirkenes.

Da ordren om tilbaketrekning og bruk av den brente jords taktikk ble gitt høsten 1944, ble også Helnes fyrstasjon brent og ødelagt.

Fyret ble gjenoppbygd som en lav betongbygning i 1946-47. Da ble det også bygd bolighus og naust i tre. Fyret ble elekrifisert i 1948. Nautofon med tåkesignal kom i drift i 1949. Selv om fyret ble automatisert allerede i 1986 var det bemannet med fyrvokter i turnusordning helt fram til 2004.

### Nye virksomheter

Etter at fyret ble uten bemanning ble bygningene først solgt til Nordkapp kommune. Kommunen solgte videre til aktivitetsbedriften Destinasjon 71 grader Nord. Bedriften prøvde ut et reiselivstilbud med overnatting og aktiviteter med utgangspunkt i fyret. Forholdene for ilandstigning i dårlig vær gjorde at bedriften valgte å avvikle tilbudet.

Fyret ble kjøpt tilbake til Kystverket i 2011.

## Tekniske fyrdata
Lysets høyde over vannet er 37,5 meter, lysstyrken er 1 371 000 cd og lysvidden 17,2 nautiske mil. Fyrkarakteren er FI(2) W 30s, hvilket vil si at det sender ut to hvite lysblink i alle retninger hvert 30. sekund. Lyktehuset står på en heldekkende hvit betongbygning.

## Referanser


## Litteratur
*
*Ellingsen, Eli Johanne (2012): "Ishavsfyr", Trondheim, ISBN 978-82-519-2858-8
*Fyrentreprenørene, Fyrhistorisk årbok 2002

## Eksterne lenker
* fyr.no
Julius (navn)

**Julius** er et mannsnavn med opprinnelse som et romersk familienavn og kan bety «dunete skjegg» eller «dedikert til guden Jove».

## Etymologi
*Julius* kommer fra det romerske familienavnet *Iulius*, som var en del av en patrisisk slekt i Roma.
Navnet kan ha flere opprinnelser:
* Fra gresk ἴουλος (*ioulos*) som betyr «dunete skjegg» – et symbol på ungdom.
* Fra latin *Iovilius*, som betyr «dedikert til guden Jupiter».
* Knyttet til Julus, sønn av Aeneas i romersk mytologi.

## Andre former av navnet
* fransk: Jules
* galisisk: Xulio 
* islandsk: Júlíus
* italiensk: Giulio
* polsk: Juliusz, Julek
* portugisisk: Júlio
* rumensk: Iuliu
* russisk: Yuli, Yuliy
* slovakisk: Július
* slovensk: Julij
* spansk: Julio
* ukrainsk: Yuliy

## Utbredelse
Navnet *Julius* ble populært i Europa under renessansen, særlig i Italia og Frankrike, og spredte seg derfra til resten av Europa. 

Navnet *Julius* var vanlig i Norge fra 1850- til 1890-årene og hadde en popularitetstopp med 0,6 % i 1882.

*Julius* er i dag et vanlig mannsnavn blant annet i Uganda, Filippinene og Kenya.

|}

## Kjente personer med navnet

Personene i listen er ordnet kronologisk etter fødselsår.
* Julius Cæsar (100–44 f.Kr.), romersk keiser
* Julius Plücker (1801–1868), tysk matematiker og fysiker
* Julius Lothar Meyer (1830–1895), tysk kjemiker
* Julius Epstein (1832–1926), østerriksk pianist
* Julius Rosenwald (1862–1932), amerikansk filantrop og forretningsmann
* Julius Hougen (1906–1993), journalist, programredaktør i NRK
* Julius Nyerere (1922–1999), tanzaniansk politiker og president
* Julius Paltiel (1924–2008), norsk jøde som overlevde utryddelsesleiren Auschwitz
* Julius Erving (født 1950), amerikansk basketballspiller
* Julius Peppers (født 1980), amerikansk NFL-spiller
* Julius Jones (født 1981), amerikansk utøver i amerikansk fotball
* Julius Randle (født 1994), amerikansk NBA-spiller

## Annen bruk av navnet
* Julius (sjimpanse), sjimpanse født i Kristiansand Dyrepark i 1979

## Navnedag
*Julius* har navnedag i flere land, oftest 12. april. Den norske navnedagen er .

## Referanser


## Eksterne lenker
*
Bahrains Grand Prix 2008

**Bahrains Grand Prix 2008** var et Formel 1-løp arrangert den 6. april 2008 på Bahrain International Circuit. Det var det tredje løpet i Formel 1-sesongen 2008.

## Rapport
Det ble dobbelt Ferrari med Felipe Massa først i Bahrains Grand Prix 2008. Det var også Felipe Massa som tok starten etter at Robert Kubica ikke klarte å forsvare sitt beste startspor fra pole position. En annen som hadde en dårlig start – og en enda dårligere fortsettelse var Lewis Hamilton. Briten måtte klare seg uten poeng, noe som selvsagt ikke var bra for hans mesterskapsambisjoner. Kimi Räikkönen var en kort stund i posisjon til kanskje å kunne gjøre noe med Massa, men mye trafikk og ekstra skjerping fra teamkollegaen gjorde at han måtte nøye seg med andreplass. 

Til tross for Kubicas start ble det likevel en svært god dag for BMW Sauber med tredje og fjerdeplass. Det er Robert Kubicas andre pallplassering på rad. Dette var Massas andre seier i Bahrains Grand Prix, ettersom han også vant her i 2007. Dette var også Massas første seier hvor han ikke har startet fra pole position.

## Klassifisering
### Kvalifisering

**Noter til tabellen:**
* Dette var Robert Kubicas første pole position.

### Løpet

## VM-stilling

## Eksterne lenker
* 
* Bahrain 2008 på Stats F1
Tom Coburn

**Thomas Allen Coburn** (født 14. mars 1948 i Casper i Wyoming i USA, død 28. mars 2020) var en amerikansk republikansk politiker. Han var senator for delstaten Oklahoma. Han avla legeeksamen ved University of Oklahoma Medical School.

## Referanser


## Eksterne lenker
*
Pale Rider

***Pale Rider*** er en amerikansk westernfilm fra 1985 med Clint Eastwood i hovedrollen. Han var også regissør og produsent for filmen.

## Handling
En fredelig gruppe gullgravere tyranniseres av maktmennesket Coy LaHood (Richard Dysart), som ønsker full kontroll over hele området rundt byen La Hood. Den selvstendige gruppen er like ved å gi opp da en mystisk og fåmælt prest (Eastwood) rir inn i byen. Den fåmælte presten tar opp kampen mot LaHood, noe som gir gullgraverne et nytt håp. LaHood beskyttes av byens sheriff, men sheriffen er samtidig fryktsom overfor presten, som han synes å kjenne fra fortiden.

## Om filmen
*Pale Rider* ble nominert til Gullpalmen i 1985. 

Den ble en ganske bra kommersiell suksess og spilte inn $41 millioner på amerikanske kinoer alene http://www.imdb.com/title/tt0089767/business. Filmen fikk relativt gode kritikker og har oppnådd 93 % på filmsiden Rotten Tomatoes.

Filmen har visse likhetstrekk med westernklasikkeren *[[Shane]]*.

## I rollene
*Clint Eastwood: Presten
*Michael Moriarty: Hull Barret
*Carrie Snodgress: Sarah Wheeler 
*Sydney Penny: Megan Wheeler
*Christopher Penn: Josh LaHood
*Richard Dysart: Coy LaHood
*John Russell: Marshal Stockburn
*Doug McGrath: Spider Convey
*Richard Kiel: Club
*Charles Hallahan: McGill
*Marvin J. McIntyre: Jagou
*Randy Oglesby: Elam
*Billy Drago: Mather

## Referanser


## Eksterne lenker
*
Frank Hsieh

**Frank Chang-ting Hsieh** (kinesisk 謝長廷; pinyin *Xiè Chángtíng*; Wade-Giles *Hsieh Ch'ang T'ing*; født 1946) er en taiwansk politiker for Demokratisk framskrittsparti. Han ble utnevnt til statsminister i Taiwan den 1. februar 2005, og meldte at han ville si fra seg stillingen den 17. januar 2006. I mai 2007 ble han nominert til sitt partis presidentkandidat for valgene i mars 2008.

Hsieh er utdannet jurist ved det nasjonale universitetet i Taiwan og universitetet i Kyoto. Han praktiserte jus fra 1969 til 1981 før han begynte som politiker på heiltid.

Etter to perioder som bystyrerepresentant i Taipei fra 1981 til 1988 ble Hsieh med i den taiwanske nasjonalforsamling i 1989, da som representant for Demokratisk framskrittsparti som han hadde vært med på å starte og navngi i 1986.

Frank Hsieh stilte som visepresidentkandidat til presidentvalget i 1996 sammen med Peng Ming-min og kom da på andreplass med 21,1% av stemmene. To år senere ble han valgt til borgermester i Kaohsiung, en stilling han satt i helt til han ble utnevnt til statsminister i 2005. Hsieh var partileder fra 2000 til 2002. I 1996&ndash;1997 ledet han et fjernsynsprogram på TVBS.

Hsieh sa fra seg statsministerstillingen som følge av dårlige resultater for sitt parti i lokalvalg i desember 2005.

I mai 2007 ble han nominert til sitt partis presidentkandidat for valgene i mars 2008. Han tapte imidlertid dette valget.

## Eksterne lenker
* Personlig hjemmeside på kinesisk
Linkin Parks diskografi

**[[Linkin Park]]s diskografi** omfatter tre studioalbum, nitten singler, fire Extended plays, en demo, to remix og to samarbeidsalbum. Denne listen inkluderer ikke solomateriale utført av vokalistene Mike Shinodas sideprosjekt Fort Minor eller Chester Benningtons sideprosjekt Dead By Sunrise.

Linkin Park kalte seg først «Xero» da de begynte i 1996, det samme året som Mike Shinoda og Brad Delson var ferdig på ungdomsskolen. Shinoda møtte Joseph Hahn på en skole i California og han ble senere medlem av bandet. I mellomtiden studerte Delson ved UCLA og delte leilighet med bassisten Dave «Phoenix» Farrell. Farrell ble senere med i bandet.

Xero ble ikke så populære. De ble avvist av flere plateselskaper som mente at noe manglet. Mark Wakefield sluttet i bandet og ble manager i bandet Taproot i stedet. De begynte å søke etter en ny vokalist og Jeff Blue hadde hørt rykter om en ny, lovende og ung vokalist. Navnet på vokalisten var Chester Bennington. Bennington fikk en pakke i posten, som inneholdt to Xero-demoer. Den ene var med Mark Wakefield som vokalist, og den andre med kun instrumenter. Bennington begynte å skrive deler til låtene basert på sin egen tolkning, og dro til et lokalt platestudio for å legge på vokaler i melodiene. Han dukket opp tre dager senere med det ferdige produktet, og tapen ble sendt tilbake til Blue. To dager senere var han i Hollywood på audition for den ledige vokaliststillingen, og ble valgt inn i bandet. Bandet skiftet navn til Hybrid Theory da Chester ble medlem. De gav ut en EP som het Hybrid Theory EP. Etter utgivelsen begynte de å jobbe for Warner Bros. Records og gav ut debutalbumet Hybrid Theory etter deres gamle bandnavn. Før utgivelsen av Hybrid Theory skiftet de navn til Linkin Park.

Siden dannelsen i 1996 har bandet solgt mer enn femti millioner kopirt globalt, vunnet to Grammy-priser og nominert to ganger. De oppnådde mainstream suksess med sitt debutalbum, Hybrid Theory, som ble sertifisert Diamond av RIAA i 2005 og fire ganger platina i Storbritannia. Albumet toppet på andreplass på Billboard 200. Deres andre studioalbum, Meteora fortsatte bandets suksess, toppet Billboard 200 igjen og ble etterfulgt av utstrakt turnevirksomhet og veldedighetsarbeid rundt om i verden. Meteora ble sertifisert 4 ganger platina i USA og platina i Storbritannia.

Anerkjent for sin tilpasning av nu metal sjangeren og gjort det mer radio-vennlige miljø. Deres tredje studioalbum Minutes to Midnight bevegde seg bort fra metal-sjangeren og utforsket en rekke andre sjangre som alternativ rock og punk. Albumet toppet Billboard 200 og har blitt sertifisert platina to ganger. Det best solgte studioalbumet til Linkin Park i Norge.

De er også kjent for sine samarbeidsalbumer. Det mest kjente er med rapperen Jay-Z, i albumet Collision Course, og Reanimation der de samarbeidet med vokalistene fra Staind, Korn og mange flere.
## Diskografi
### Studioalbum

### Remix/Samarbeidsalbum

### Konsertalbum

### Demo

### EP-er

### Underground album

## Listeplassering
{| class="wikitable"

## Videografi
### Film album

### Musikkvideoer

## Sanger brukt av media

## Referanser

## Eksterne lenker
*
Triungsvann naturreservat

**Triungsvann naturreservat** er et våtmarksområde i Bærumsmarka som krysser over grensen til Oslo. Naturreservatet ble vernet den 2. oktober 1992 og utgjør et areal på 564&nbsp;dekar.

Navnet *Triungsvann* kommer av *tri* som betyr *tre*, og eldre kart viser også at det opprinnelig var tre vann.

Utløpet av vannet ble demmet opp under krigen for å fordele mer vann til nabovannene Bogstadvannet og Østernvann. På nedsiden av demningen ligger også rester etter eldre demninger.

## Se også
* Verneområder i Akershus
* Verneområder i Oslo

## Referanser
Ma Ying-jeou

**Ma Ying-jeou** (tradisjonell kinesisk: , forenklet kinesisk: , pinyin: *Mǎ Yīngjiǔ*, født 13. juli 1950 i Kowloon i Hongkong) er en taiwansk politiker, mest kjent som president i Republikken Kina på Taiwan 2008–2016 og formann i partiet Kuomintang 2005–2007 og 2009–2014. Han var borgermester i hovedstaden Taipei 1998–2006.

## Liv og virke
Han ble født på Kwong Wah-sykehuset i Kowloon i den daværende britiske kronkolonien Hongkong. Han er dermed en såkalt *[[waishengren]]*. Han er hakkakineser, og nedstammer således fra krigsherrene Ma Yuan og Ma Chao fra Han-dynastiet og de tre rikers tid i provinsen Hunan. Ma Ying-jeou var eneste sønn i en søskenflokk på fem. Han er gift med sin søsters tidligere klassevenninne, Christine Chow, som han har to døtre med.

Ma har bachelorgrad i jus fra Taiwans nasjonale universitet fra 1972, mastergrad fra New York University School of Law fra 1976 og doktorgrad fra Harvard Law School fra 1981. Han har havrett og internasjonal forretningsjus som sine spesialfelt.

Etter å ha tatt mastergraden, var Ma ansatt i et advokatfirma på Wall Street i New York og som juridisk rådgiver for First National Bank of Boston (senere BankBoston) i Massachusetts. I en periode i 1981 var han forsker ved University of Maryland School of Law og advokat i Cole & Deitz LLP i New York, deretter viseadministrerende direktør ved president Chiang Ching-kuos kontor i Taipei 1981–1988 og assisterende generalsekretær i Kuomintang 1984–1988. Han hadde ulike roller i regjeringsapparatet før han ble justisminister i 1993 og konsultativ minister i 1996.

## Referanser


## Eksterne lenker
*
Dassault-Breguet/Dornier Alpha Jet

**Dassault-Breguet/Dornier Alpha Jet** er et fransk-tysk treningsfly og lett angrepsfly.

Alpha jet ble utviklet av et konsortium bestående av franske Dassault Aviation og Breguet Aviation, og tyske Dornier Flugzeugwerke for å imøte komme et felles behov for et nytt treningsfly for viderekomne i de franske og tyske flyvåpen. Tyske behov endret seg etterhvert mot et lett angrepsfly.

Treningsflyvarianten **Alpha Jet E** (*E* for *Ecole*) for Armée de l'air ble introdusert i mai 1979 og den lette angrepsflyvarianten **Alpha Jet A** (*A* for *Appui Tactique*) ble levert til Luftwaffe.

Alpha Jet ble eksportert til en rekke land, og ble også produsert i Egypt på lisens.

## Spesifikasjoner

 

## Eksterne lenker
* Dassault-Dornier Alpha Jet
Novalesaklosteret

**Novalesaklosteret** (*Abbazia di Novalesa*) er et benediktinerkloster i regionen Piemonte i Italia. Det ble grunnlagt i 726, og var dedikert apostlene Peter og Andreas. En tid i løpet av middelalderen var klosteret et av de viktigste i Europa og lå på pilegrimsvegen Via Francigena.

Novalesa ligger i Val di Susa på vegen til fjellovergangen Mont Cenis. Grunnleggeren av klosteret, Abbone eller Abbo av Provence, var en lokal frankisk stattholder med gode forbindelser til frankerkongen. De første munkene kom antagelig fra distriktet rundt Grenoble i Frankrike. 

Klosteret fikk støtte fra kong Karl den store og kong Ludvig den fromme, noe som understreker klosterets franske forbindelse inntil det ble ødelagt i 906 av angripere som har blitt oppgitt å være sarasenere. Karl den store bodde selv her for en lengre periode før han angrep langobardene ved Chiusa di San Michele.

Den latinske krøniken *[[Chronicon Novaliciense]]* («Novalesa-krøniken») ble skrevet ved klosteret en gang rundt år 1060.

Det begynte å vokse i framgang på nytt på 1200-tallet og fortsatte da å gi gjestefrihet til pilegrimer til et stykke ut på 1600-tallet da det ble overtatt av cistercienserordenen. I løpet av de tre neste århundrene har klosteret blitt restaurert. På 1970-tallet ble klosteret igjen overtatt av benediktinermunker som blant annet har åpnet et verksted for restaurering av antikke og oldtidsbøker.

## Se også
*Walter av Aquitaine

## Noter


## Eksterne lenker
* www.abbazianovalesa.org/ &nbsp; offisielt nettsted.
Ahead

**Ahead** er en norsk organisasjon stiftet i 2000 med 13 ansatte moldovske leger og terapeuter i Moldova. Ahead jobber for å endre holdninger til funksjonshemmede. Ahead tror at dette er mulig gjennom informasjonsarbeid rettet mot myndigheter og fagpersonale samt gjennom et klinisk tilbud for funksjonshemmede barn og deres familier. Disse to er gjensidig avhengige av hverandre. Det kliniske tilbudet utøver et praktisk eksempel på individets muligheter, mens informasjonsarbeide gjør at forskning og klinisk erfaring kan overføres og kunnskapen kan videreføres til andre institusjoner og faginstanser i Moldova.
 
Ahead har tidligere jobbet på ett av de statlige barnehjemmene, men jobber nå helhetlig for å forebygge at foreldre sender fra seg barna sine til barnehjem. Ahead har ansatt et tverrfaglig team som gjennom internasjonal opplæring har nådd en høy faglig standard som er svært nødvendig i Europas fattigste land.
 
Ahead har fått støtte fra Det Norske Utenriksdepartement, Seksjon for globale sikkerhetsspørsmål og SUS-landene i 7 år, fra 2000 til 2007.

## Referanser


## Eksterne lenker
* 
* 
*  TV2s dokumetar fra Aheads arbeide i Moldova
Under to tårn

**Under to tårn** er et kulturarrangementet som går av stabelen hver sommer på den langstrakte rullesteinsøya Jomfruland i Kragerø kommune i Telemark. Prosjektet ble startet av Trond Bratsberg i 1999 og var den gang bare én konsert med Ole Paus i haven til journalist og forfatter Knut Johnsen. Året etter ble Under to tårn flyttet til *fyrmesterhaven* på andre siden av tårnene. I 2013 ble konsertene flyttet til Haga kystkafé.

## Referanser


## Eksterne lenker
* Under to tårns hjemmeside
Su Tseng-chang

**Su Tcheng-chang** 蘇貞昌 pinyin: *Sū Zhēnchāng* (født 1947) er en kinesisk jurist og politiker (Det demokratiske framskrittsparti). Han var statsminister for Republikken Kina fra 25. januar 2006 til 12. mai 2007, og på nytt fra januar 2019. Han var kandidat til vervet som visepresident ved presidentvalgene i mars 2008, men tapte.

## Referanser
EN 14214

**EN 14214** er en internasjonal standard som beskriver minimumskravene for biodiesel.

Biodiesel er et drivstoff som er sammenlignbart med petrodiesel. Til forskjell fra ordinær diesel fremstilles imidlertid biodiesel fra fornybare ressurser som rapsolje, soyaolje, jatrofaolje, brukt matolje eller andre brukbare ressurser. Ren biodiesel (kjent som B100) består av metylester fettsyrer fra glyserol-isomerer fra C14 og opp til C24. 

Den europeiske standard ble godkjent av CEN (den europeiske standardiseringkomité) den 14. februar 2003. Dato for ikrafttredelse varierer fra land til land (f. eks. Finland 8. mars 2004).

Standarden er stort sett basert på DIN 51606. ASTM (opprinnelig kjent som the American Society for Testing and Materials) og EN bruker begge veldig like metoder for GC-baserte analyser. 

Innblandingsvarianter av biodiesel får navnet "B" fulgt av et tall. B99 betyr 99% ren biodiesel og 1% petrodiesel.  B20 er 20% fornybar biodiesel og 80% petrodiesel. Giftigheten hos det aktuelle brennstoffet øker når andelen biodiesel reduseres.

## Spesifikasjoner

## Referanser


## Eksterne lenker
* CENs webside .
Eliteserielisensen

**Eliteserielisensen** er et sett bestemmelser som setter krav til driften av eliteserieklubbene i handball i Norge. Lisensen utarbeides av Norges Håndballforbund i samarbeid med Serieforeningen Håndball. Det stilles krav til klubbene innenfor områdene økonomi, organisasjon, arena, arrangement og marked og sportslig. Eliteseriebestemmelsene gjelder for klubber som skal spille i eliteserien og i europacup og tildeles av Forbundsstyret.

## Eksterne lenker
*Eliteserielisensreglementet 2016-2017
Kelly Holmes

**Kelly Holmes** (født 19. april 1970) er en britisk tidligere friidrettsutøver. Hun ble den tredje kvinnen som vant både 800 og 1500 meter i et OL. Hun valgte i slutten av 2005 å legge opp med som aktiv utøver.

## Personlige rekorder
* 200 meter –   25,29
* 400 meter –   53,8
* 800 meter –   1.56,21
* 1500 meter –  3.57,90
* 1 mile –      4.28,04
* 3000 meter –  9.01,91

## Referanser


## Eksterne lenker
* 
*
Tom Christensen

:*For ishockeyspilleren se: [[Tom Christensen (ishockeyspiller)]]*
 
**Tom Christensen** (født 1949) er en norsk statsviter og professor ved Universitetet i Oslo.

Christensen er utdannet mag. art. i statsvitenskap fra Universitetet i Oslo. Han avla i 1983 dr. philos.-graden ved Universitetet i Tromsø på avhandlingen *Organisasjonslederskap under endrete handlingsbetingelser: En undersøkelse av organisasjonsutviklingen i Norges/Norsk Lærerlag 1946-79*. I årene 1975 til 1986 var Christensen tilknyttet Universitetet i Tromsø, først som vitenskapelig assistent, deretter som stipendiat, amanuensis og førsteamanuensis. I 1986 ble han førsteamanuensis og i 1993 professor ved Institutt for statsvitenskap, Universitetet i Oslo. 

I sin forskning er Christensen særlig beskjeftiget med offentlig forvaltning, særlig sentralforvaltningens oppbygging og virkemåte. Han har viet oppmerksomhet til omstilling og reformer i departementer, direktorater, tilsyn og statlige selskap. Christensen har en svært omfattende vitenskapelig produksjon innen disse feltene. 

I 2013 ble han valg inn i Det Norske Videnskaps-Akademi i gruppe for samfunnsfag

## Referanser


## Eksterne lenker
* 
*   Presentasjon fra UiO
Lindesigdvinge

**Lindesigdvinge** (*Sabra harpagula*) er en sommerfugl som tilhører familien halvspinnere (Drepanidae). Denne nokså sjeldne arten kan kjennes på at forvingens ytterkant er fiolettaktig mørkegrå, i sterk kontrast til den lyst brune vingen.
## Utseende
En middelsstor (vingespenn 33 – 40 mm), slank sommerfugl med markert sigdformede forvinger. Antennene er fjærformede hos hannen, trådformede hos hunnen. Vingene er kanelbrune. Forvingen er mørkt grå, gjerne med et fiolett skjær, langs ytterkanten, i midten har den noen store, mørkere brune felt med gul kjerne, i tillegg to eller tre brune siksak-tverrlinjer (ikke svært tydelige) som går over begge vingepar.

(MHNT) Sabra harpagula - Gruszów (powiat myślenicki) - male dorsal.jpg|♂  	
(MHNT) Sabra harpagula - Gruszów (powiat myślenicki) - male ventral.jpg|♂   △ 	


## Levevis
Lindesigdvingen lever i skogbryn og lysåpne løvskoger der larvens næringstre lind (*Tilia cordata*) vokser. Den har én generasjon hver sommer, som flyr om natten i juni – juli.
## Utbredelse
Lindesigdvingen forekommer i Mellom- og Nord-Europa og videre østover til Stillehavet i Øst-Sibir. I Norge finnes den langs kysten vestover til Farsund. Den er sjelden de fleste steder, men kan være forholdsvis vanlig lokalt. De norske bestandene blir antatt å være de sterkeste i Nord-Europa av denne stort sett ganske sjeldne arten.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/sabra_harpagula.html

* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/harpagula.html
## Eksterne lenker
*
De syv uovervinnelige

***De syv uovervinnelige*** (originaltittel: *The Magnificent Seven*) er en amerikansk westernfilm fra 1960 regissert av John Sturges. Filmen handler om syv revolvermenn som leies inn for å forsvare en liten meksikansk by mot en plangsom røverbande. Hovedrollene spilles av Yul Brynner, Steve McQueen, Charles Bronson, Robert Vaughn, Brad Dexter, Horst Buchholz, James Coburn og Eli Wallach.

## Handling
En landsby i Mexico plyndres hvert år av en røverbande ledet av sjefsbanditten Calvera. Lei av plyndringene og ydmykelsene beslutter derfor bøndene å leie syv revolvermenn til å forsvare seg. Chris Adams, gruppens leder, og de andre befinner seg etterhvert i en fryktelig kamp som dreier seg om landsbyens liv eller død.

## Om filmen
*De syv uovervinnelige* er en amerikansk versjon av den japanske klassikeren *[[De syv samuraier]]*, regissert av Akira Kurosawa.

Filmen fikk tre oppfølgere: *[[Syv uovervinnelige kommer igjen]]* (1966), *[[Guns of the Magnificent Seven]]* (1969) og *[[The Magnificent Seven Ride]]* (1972). I 2016 kom en nyinnspilling.

## I rollene
* Yul Brynner: Chris Adams
* Eli Wallach: Calvera
* Steve McQueen: Vin
* Horst Buchholz: Chico
* Charles Bronson: Bernardo O’Reilly
* Robert Vaughn: Lee
* Brad Dexter: Harry Luck
* James Coburn: Britt
* Rosenda Monteros: Petra
* Whit Bissell: begravelsesagent
* Vladimir Sokoloff: Gammel mann
* Jorge Martínez de Hoyos: Hilario
* Rico Alaniz: Sotero
* Natividad Vacío: Miguel

## Referanser


## Eksterne lenker
*
Pætur Jákupsson

**Pætur Jákupsson** var fra 1588 til 1601 lagmann på Færøyene.

Pætur kom fra Suðuroy, hvor han var forpakter av gården *Gjørðagarður* i Porkeri. Han hadde også jord i Froðba, men først og fremst var han forpakter av og kongsbonde på *Kirkjubøargarður* i Kirkjubøur.

## Litteratur
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Balzer Jacobsen

**Balzer Jacobsen** var lagmann på Færøyene fra 1655 til 1661.

Balzer Jacobsen var dansk, og ble av kong Frederik III innsatt som lagmann mot det færøyske lagtingets vilje.
Jacobsen var først og fremst en av Christoffer Gabels menn, som var fogd på Færøyene. Gabel hadde også monopol på handel til og fra øyene i en periode. I 1661 overtok likevel Jógvan Poulsen som lagmann på nytt og Jacobsen dro tilbake til Danmark, men den reelle makten på Færøyene lå likevel hele tiden hos landsfogden. Denne perioden av færøysk historie er kjent som *[[Gabeltiden]]* (færøysk: *Gablatíðin*), og var en vanskelig tid preget av handelsmonopol og ønske fra København om kronens absolutte kontroll i lenet.

## Litteratur
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Vincent Siew

**Vincent C. Siew** 蕭萬長 / 萧万长 pinyin: *Xiāo Wàncháng*, Wade-Giles: *Hsiao Wan-chang*) (født 3. januar 1939 i Chiayi på Taiwan i Republikken Kina) var den første taiwanesiskfødte statsminister for Republikken Kina (1997–2000) og er også en tidligere viseformann for partiet Kuomintang (2000–2004). Siew ble valgt til visepresident i Taiwan ved valgene den 22. mars 2008.

## Referanser
Dina

**Dina** er et kvinnenavn med flere mulige opprinnelser. Det kan være:
* et hebraisk navn dannet av *dina*, «dømt»
* en kortform av navn som slutter på -dina

I Bibelen er Dina datter av Jakob og Lea.

## Utbredelse
*Dina* er nevnt i åtte vers i Bibelen, og er dermed blant de hundre oftest nevnte kvinnenavnene i Bibelen.

Navnet *Dina* var vanlig i Norge i 1880-årene og igjen fra 2000- til 2010-årene og hadde en popularitetstopp med 0,4 % i 2002.

|}

## Kjente personer med navnet
Personene i listen er ordnet kronologisk etter fødselsår.
* Dina Meyer (f. 1968), amerikansk skuespiller
* Dina Lithander Nilsen (f. 1970) norsk skuespiller  (Made In Oslo 2022 og Applaus 2024)

## Annen bruk av navnet
* *[[Jeg er Dina]]*, norsk film fra 2002, basert på romanen *[[Dinas bok]]* av Herbjørg Wassmo
* *Dina* var blant de hundre mest brukte navnene på hunder i Norge i 2014 og blant de hundre vanligste navnene på kyr i Norge i 1988.

## Referanser


## Eksterne lenker
*
Shalako

***Shalako*** er en britisk westernfilm fra 1968 regissert av Edward Dmytryk. Filmen handler om et aristokratisk jaktselskap som overfalles av indianere under en reise i USA. En hardfører revolvermann kommer dem til unnsetning, men samtidig strides de innbyrdes. Hovedrollene spilles av Sean Connery og Brigitte Bardot. Filmen er basert på en roman av Louis L'Amour.

Filmen fikk lunken mottakelse fra anmelderne i sin samtid.

## Handling
Et aristokratisk jaktselskap har slått leir i ei ødemark i New Mexico. Blant disse er grevinne Irina Lazaar som på egen hånd vandrer bort fra sitt følge og støter på en gruppe Apache-indianere. Hun blir reddet av en hardfør revolvermann ved navn Moses, som har fått i oppdrag av regjeringen å beskytte jaktlaget. Indianerne kjenner ham godt fra kamphandlinger og har gitt ham kallenavnet Shalako – «regnmakeren». Dette er et område hvor indianerne bruker å jakte og de ønsker derfor at jaktlaget skal forlate område. Dette vet Shalako, men når gruppen nekter å følge hans advarsler går Apachene til angrep mot jaktselskapet.

## Om filmen
### Anmelderne
*Shalako* fikk lunken mottakelse av filmkritikerne. Den amerikanske filmkritikeren Roger Ebert gav den 2 av 4 stjerner, mens Leonard Maltin bare gav den 1,5 av 4 stjerner.

*[[VG]]* gav den terningkast to.

Den har fått bedre omtale i ettertid, blant annet fra anmelderen i DVD Talk som i 2004 mente den fikk et urettmessig dårlig rykte i sin samtid.

### Innspilling
*Shalako* ble innspilt i Almeria i Spania.

### Historisk bakgrunn
På slutten av 1800-tallet var det ikke uvanlig at rike europeiske reiselag dro på storviltjakt til Nord-Amerika. I denne filmen overfalles et slikt aristokratisk jaktselskap av indianere.

## I rollene
*Sean Connery –  Moses Zebulon 'Shalako' Carlin 
*Brigitte Bardot –  Countess Irina Lazaar 
*Stephen Boyd –  Bosky Fulton 
*Jack Hawkins –  Sir Charles Daggett 
*Peter van Eyck –  Baron Frederick Von Hallstatt (as Peter Van Eyck) 
*Honor Blackman –  Lady Julia Daggett 
*Woody Strode –  Chato (Apache chief)

## Referanser


## Eksterne lenker
*
Thyatirinae

* *[[Achlya]]*
* *[[Cymatophorima]]*
* *[[Habrosyne]]*
* *[[Ochropacha]]*
* *[[Polyploca]]*
* *[[Tethea]]*
* *[[Tetheella]]*
* *[[Thyatira]]*

**Egentlige halvspinnere** (Thyatirinae) er en underfamilie av sommerfugler som blir regnet til familien halvspinnere (Drepanidae). Før var det vanlig å regne dem som en egen familie, Thyatiridae. Disse kraftige spinnerne ligner på nattfly (Noctuidae), men høreorganets bygning tyder på at de beslektet med de egentlige sigdvingene (Drepaninae). Ulikt Drepaninae er forvingene forholdsvis smale uten sigdformet spiss, og bakvingene er bleke uten markert fargemønster. Larvene lever stort sett på busker og løvtrær.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Drepanoidea
************ Familien **halvspinnere**, Drepanidae
************* Underfamilien **Egentlige halvspinnere**, **Thyatirinae**
************** Flekkhalvspinner, *Thyatira batis* (Linnaeus, 1758) – nord til Sør-Trøndelag
************** Prakthalvspinner, *[[Habrosyne pyritoides]]* (Hufnagel, 1766) – Østlandet, Sørlandet
************** Øyehalvspinner, *[[Tethea ocularis]]* (Linnaeus, 1758) – Østlandet, Sørlandet
************** Ospehalvspinner, *[[Tethea or]]* (Denis & Schiffermüller, 1775) – nord til Nordland
************** Bjørkehalvspinner, *[[Tetheella fluctuosa]]* (Hübner, 1803) – nord til Hordaland
************** Punkthalvspinner, *[[Ochropacha duplaris]]* (Linnaeus, 1761) – over det meste av Norge
************** Høsthalvspinner, *[[Cymatophorima diluta]]* (Denis & Schiffermüller, 1775) – bare funnet i Moss, Østfold i Norge
************** Eikehalvspinner, *[[Polyploca ridens]]* (Fabricius, 1787) – Sørlandet
************** Vårhalvspinner, *[[Achlya flavicornis]]* (Linnaeus, 1758) – over hele Norge

## Kilder

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/thyatira_batis.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/drep_fam.html

## Eksterne lenker
*
Norsk statsvitenskapelig forening

**Norsk statsvitenskapelig forening** (NSF) er en faglig interesseorganisasjon for personer som har høyere utdannelse i statsvitenskapelige fag.   

NSF ble siftet i 1956. Foreningens første formann var Stein Rokkan. Rokkans internasjonale engasjement gjorde seg også gjeldende for den norske statsvitenskapelige foreningen og denne ble fra starten starten av orientert mot internasjonal statsvitenskap. NSF er medlem av International Political Science Association (IPSA) og Nordic Political Science Association (NOPSA). Som forening favner NSF om både forskere og praktiserende statsvitere. For sistnevnte gruppe arbeider NSF for å fremme statsvitenskapelig etterutdanning, hovedsakelig gjennom regelmessige etterutdanningskonferanser. Foreningen utgir fra 1985 *[[Norsk statsvitenskapelig tidsskrift]]* i samarbeid med Universitetsforlaget.

## Eksterne lenker
* Foreningens hjemmeside
Eric Djemba-Djemba

**Eric Daniel Djemba-Djemba** (født 1981) er en kamerunsk tidligere fotballspiller med kamper for bl.a. Nantes, Manchester United og Aston Villa.

Djemba Djemba ble kjøpt fra FC Nantes til Manchester United i 2003. Han fikk merkelappen «Den nye Roy Keane», allerede før han hadde spilt en eneste kamp, men de høye forventningene til Djemba-Djemba ble ikke innfridd. Han hadde flere middelmålige forestillinger og han fikk delvis rett i det han sa før han kom til United: «Jeg skjønner ikke hvorfor United vil betale så mye som 4,2 millioner pund for meg».

I en kamp mot Everton i 2004 ble han korsbåndskadd og satt ut i fire måneder. Etter dette mistet han sin mer eller mindre faste plass på laget.

Året etter ble han kjøpt av Aston Villa på overgangsvinduets siste dag i januar. Prisen hadde da sunket til 1,2 millioner pund. Han var med det  til VM i fotball 2002, men fikk ingen spilleminutter.

Djemba-Djemba la fotballskoene på hylla i 2021.

## Referanser


## Eksterne lenker
*
Nes batteri

**Nes batteri** var et batteri i Nikebataljonen.

Batteriet leverte luftvern rundt Oslo med rakettsystemet Nike. Arbeidet med anlegget tok til i 1958. Anlegget, som lå delvis i Nes og delvis i Ullensaker, noen få kilometer vest for Vormsund, ble operativt i 1960 og nedlagt i 1990.

I likhet med de øvrige NIKE-anleggene var Nes batteri tredelt. Forlegnings- og administrasjonsområdet (A-området) var ved Onsrud leir, som etter nedleggelsen av NIKE-batteriet ble benyttet av FN fram til 1999. Senere har leiren blitt benyttet som flyktningeleir i regi av Røde Kors.

Radarene (C-området) var plassert ved Bøleråsen (Hvamsåsen), mens utskytningsområdet (B-området) var ved Grenimåsan naturreservat.

## Referanser


## Eksterne lenker
*
Christian Søren Marcus Olrik

**Christian Søren Marcus Olrik** (født 1815, død 1870) var en dansk zoolog og jurist.

Han var inspektør for Nordgrønland og direktør for Grønlands Handel. I tillegg var han dommer i danske Høyesterett. 

Som zoolog samlet han mange sorter for Zoologisk museum i København, og har også fått flere dyr oppkalt etter seg; fisken *Ulcina olriki*, bendelormen *Diplocotyle olriki* og marken *Platybdella olriki*. 

## Kilder
* Worldstatesmen.com
* Tjärnö marinbiologiska laboratorium
Drepaninae

* *[[Cilix]]*
* *[[Drepana]]*
* *[[Falcaria]]*
* *[[Sabra (sommerfugl)|Sabra]]*
* *[[Watsonalla]]*

**Sigdvinger** (Drepaninae) er en underfamilie av sommerfugler som blir regnet til familien halvspinnere (Drepanidae). Disse spinkle sommerfuglene kan kjennes på at forvingene er mer eller mindre sigdformede, og de to vingeparene er av omtrent samme farge. Larvene lever på busker og løvtrær. Seks arter er funnet i Norge.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Drepanoidea
************ Familien halvspinnere, Drepanidae
************* Underfamilien sigdvinger, *Drepaninae*
************** Fliksigdvinge, *[[Falcaria lacertinaria]]* (Linnaeus, 1758) – nord til det nordlige Nordland
************** Bøkesigdvinge, *[[Watsonalla cultraria]]* (Fabricius, 1775) – noen få funn fra Østlandet og Sørlandet
************** Oresigdvinge, *[[Drepana curvatula]]* (Borkhausen, 1790) – Sør- og Vestlandet, mangler over det meste av Østlandet
************** Vanlig sigdvinge, *[[Drepana falcataria]]* (Linnaeus, 1758) – Østlandet, Sørlandet
************** Lindesigdvinge, *[[Sabra harpagula]]* (Esper, 1786) – Østlandet, Sørlandet
************** Slåpetornsigdvinge, *[[Cilix glaucata]]* (Scopoli, 1763) – Østlandet, Sørlandet, sjelden

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/f/falcaria_lacertinaria.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/drep_fam.html
## Eksterne lenker
*
The Arctic Dance Experience

**The Arctic Dance Experience** er en dance/trance-gruppe fra Stokmarknes. Gruppen ble opprettet som et trance/dance konsept i september 1996, av Dj Falk. Gruppen besto til å begynne med av Guro Myhre og Raymond Løken i tillegg til Dj Falk. Konseptet ble etterhvert lagt ned, men i 2004 ble gruppen gjenopplivet, men da med nye medlemmer.

Dj Falk er den eneste som er igjen av de opprinnelige medlemmene, og han er gruppens hovedlåtskriver, komponist og DJ. Gruppen fikk i april 2010 1 nytt medlem, Mette Jensen, fra Stokmarknes, og i mai 2010 Pelle Werner Hansen (Dj Microv) fra Melbu. I oktober fikk gruppen ett nytt medlem, Malin Reiertsen, fra Hadsel.

## Diskografi
**[[The Arctic Dance Experience (album)|The Arctic Dance Experience]]*, album, Hot Club Records (2008)

## Eksterne lenker
* 
* Fan web side
Vintermåler

**Vintermåler** (*Alsophila aescularia*) er en sommerfugl som tilhører familien egentlige målere (Geometridae). Denne arten, som flyr svært tidlig på våren, har vingeløse hunner.

## Utseende
**Hannen** er en middelsstor (vingespenn 30 – 34 mm), spinkel, lysgrå sommerfugl med sparsomt skjellkledte, delvis gjennomsiktige vinger. Antennene er smalt fjærformede. Forvingen er lang og smal, avrundet trekantet, lysgrå med et bredt, mørkere tverrbånf i midten, nær fremkanten av dette båndet en kort, mørk strek. Bakvingen er ensfarget lysgrå. **Hunnen** er helt vingeløs, og kan kjennes fra andre vingeløse målere på at den har en hårdusk på bakkroppsspissen.
 
## Levevis
Artens larver kan leve på mange ulike busker og løvtrær. Hannene flyr om natten i februar – april, mest i mars, når temperaturen er rundt 0° C eller litt høyere. De kommer gjerne til lys. De vingeløse hunnene forflytter seg naturlig nok ikke så mye.  

## Utbredelse
Vintermåleren forekommer i Europa, dessuten i Iran. I Norge finnes den mest på Sørlandet og Vestlandet, der den gjerne er ganske tallrik. Fra Østlandet finnes det bare noen få funn, kanskje på grunn av det kalde klimaet på ettervinteren.

## Referanser


## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8 

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Cyclidiinae

* *[[Cyclidia]]*
* *[[Mimozethes]]*

**Cyclidiinae** er en underfamilie av sommerfugler som blir regnet til familien halvspinnere (Drepanidae). De ligner på egentlige sigdvinger (Drepaninae), og forekommer bare i Sørøst-Asia, fra Japan i nord til Borneo og Java i sør. De ser ut til å spesialisere seg på planteslekten *[[Alangium]].*

## Utseende
Slanke sommerfugler med store vinger, forvingene svakt sigdformede. På farge varierer de fra grålig hvitt til grå- eller brunspraglete.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Drepanoidea
************ Familien sigdvinger, Drepanidae
************* Underfamilien Cyclidiinae – bare i Sørøst-Asia
************** Slekten *[[Cyclidia]]* Guenée, 1857 – fra Kina til Borneo og Java
*************** *[[Cyclidia javana]]* Aurivillius, 1894
*************** *[[Cyclidia sericea]]* Warren, 1922
*************** *[[Cyclidia pitmani]]* Moore
*************** *[[Cyclidia substigmaria]]* (Hübner, 1831)
*************** *[[Cyclidia orcifera]]* Walker
************** Slekten *[[Mimozethes]]* Warren, 1901 – bare i Japan
*************** *[[Mimozethes argentilinea]]* Leech
*************** *[[Mimozethes nana]]* (Warren, 1897)

## Kilder / Bilder av artene
* Xespok's Gallery. https://web.archive.org/web/20080706073159/http://xespok.net/gallery/Cyclidiinae
* Moths of Borneo. http://www.mothsofborneo.com/part-8/cyclidiinae/cyclidiinae_1.php

## Eksterne lenker
*
Ator, the Fighting Eagle

***Ator, the Fighting Eagle*** (originaltittel: *Ator l'invincible*, også kjent som *Ator the Invincible*) er en italiensk eventyr-action fra 1982 regissert av Joe D'Amato.

## Handling
Handlingen er lagt til oldtiden. Ator spør sin far om å få gifte seg med sin søster. Hans far godkjenner ønsket siden han er adoptert. Resten av filmen handler om hvordan han blir forvist og fordømt og hvordan han med rå muskelkraft må kjempe seg tilbake til tronen. Hans søster blir underveis kidnappet av "høyesteprest av edderkopp-riket" og Ator må gjennomgå flere utfordringer for å redde henne tilbake.

## Om filmen
*Ator, the fighting eagle* er inspirert av *[[Conan – Barbaren|Conan Barbaren]]* fra 1981.

Det ble produsert i alt fire filmer om Ator i perioden 1982 til 1990. Filmen har et klart B-preg og regnes blant gruppen av europeiske filmer som går under benevnelsen "European trash-cinema". 

Filmene om Ator er også kjent for å inneholde en rekke anakronismer, noe som blant annet innbefatter tydelig bilspor, soldater med briller, soldater med joggesko osv. En av de mest minneverdige episodene er da Ator i film nummer 2 benytter en hangglider, som filmskaperne forsøker å fremstille som en primitiv variant. I samme scene får man også et glimt av en moderne storby i det fjerne.

Alle filmene om Ator gikk direkte på video i Norge og flere andre land. 

## I rollene
(utvalg)
* Miles O'Keeffe –  Ator 
* Sabrina Siani –  Roon 
* Ritza Brown –  Sunya 
* Edmund Purdom –  Griba 
* Laura Gemser –  Indun 
* Dakkar –  Dakkar – the High Priest of the Spider

## Andre filmer i Ator-serien
* *Ator, the Blade Master* (*Ator l'invincibile 2*, også kjent som *Cave Dwellers*) (1984) 
* *Iron Warrior* (*Ator the Iron Warrior*) (1987)
* *Quest for the Mighty Sword* (*Ator III: The Hobgoblin*) (1990)

## Referanser


## Eksterne lenker
*
Glenn

**Glenn** og **Glen** er mannsnavn med opprinnelse i det skotsk-gæliske ordet *gleann*, «dal». En navnebærer er den amerikanske komponisten og orkesterlederen Glenn Miller. *Glenn* er også et svært sjeldent kvinnenavn. En navnebærer er den amerikanske skuespilleren Glenn Close.

## Etymologi
Navnet *Glenn* stammer fra et skotsk etternavn, opprinnelig fra det gæliske ordet *gleann* som betyr «dal».

## Utbredelse
*Glenn* ble først brukt som etternavn og senere tatt i bruk som fornavn i engelskspråklige kulturer på 1800-tallet.

*Glenn* var et populært navn i USA fra 1880- til 1980-årene og hadde en popularitetstopp med 0.4% i 1962.

*Glenn* har vært i bruk i Sverige siden ca. 1906 og i Norge siden ca. 1925. Navnet var vanlig i Norge i 1960- til 1990-årene og hadde en popularitetstopp med 0,4 % i 1974. Navnet er dermed vanlig blant generasjon X og millenniumsgenerasjonen i Norge.

*Glenn* er i dag et vanlig navn blant annet i Australia og Surinam.

|}

*Glenn* er også et svært sjeldent kvinnenavn, noe brukt i USA.

|}

## Kjente personer med navnet

Personene i listene er ordnet kronologisk etter fødselsår.
### Menn
* Glenn Miller (1904–1944), amerikansk komponist og orkesterleder
* Glenn Ford (1916–2006), canadisk-amerikansk skuespiller
* Glenn Gould (1932–1982), canadisk pianist
* Glenn Frey (1948–2016), amerikansk musiker (grunnlegger av Eagles)
* Glenn Tipton (født 1947), britisk gitarist (Judas Priest)
* Glenn Hughes (født 1951), engelsk bassgitarist
* Glenn Hoddle (født 1957), engelsk fotballspiller og trener
* Glenn Danzig (født 1955), amerikansk musiker (grunnlegger av Misfits)
* Glenn Solberg (født 1972), norsk håndballspiller
* Glenn Lyse (født 1974), norsk musiker
* Glenn André Pedersen (født 1989) norsk fotballspiller
### Kvinner
* Glenn Close (født 1947) amerikansk skuespiller

## Referanser


## Eksterne lenker
*
Northern Star

***Northern Star*** er det første soloalbumet som ble utgitt av tidligere Spice Girl-medlemmet Melanie C og kom ut i 1999. Albumet har solgt over 900&nbsp;000 eksemplarer i Storbritannia og over 3 millioner i resten av verden.

## Sporliste
# «Go!» – 3:39
# «Northern» – 4:41
# «Goin' Down» – 3:36
# «I Turn to You» – 5:52
# «If That Were Me» – 4:33
# «Never Be the Same Again» (også med Lisa «Left Eye» Lopes) – 4:54
# «Why» – 5:30
# «Suddenly Monday» – 2:37
# «Ga Ga» – 3:52
# «Be the One» – 3:37
# «Closer» – 5:45
# «Feel the Sun» – 5:02
# «Never Be the Same Again (Single Mix)» (også med Lisa «Left Eye» Lopes) – 4:14
# «I Turn to You (Hex Hector Radio Mix)» – 4:12

## Listeplasseringer

## Referanser


## Eksterne lenker
*
Carl August Ferdinand Bolbroe

**Carl August Ferdinand Bolbroe** (født 24. november 1833 i Egedesminde, død 28. oktober 1878 i Christianshaab) var en dansk-grønlandsk inspektør for Nordgrønland.

Hans far, Poul Georg Lauri Bolbroe, var fra Bornholm, men jobbet i en årrekke på Grønland. Han jobbet på inspektoratkontoret i Nuuk fra 1829, og jobbet på flere handelsstasjoner fram til 1843 da han flyttet hjem til Danmark. 

Bolbroe tok handelsutdanning i København i 1855, og dro samme år som frivillig til Godhavn (Nuuk) samme år. I 1866 ble han utnevnt til inspektør for Nordgrønland.

## Eksterne lenker
* Persondata fra Stamtavler over danske adelsslægter